b'\n_START_ARTICLE_\nMare p\xc3\xa0tria\n_START_PARAGRAPH_\nEl terme mare p\xc3\xa0tria s\'empra per a designar una naci\xc3\xb3 "mare" amb la qual un grup d\'individus est\xc3\xa0 relacionat, sigui aquesta naci\xc3\xb3 el seu lloc de naixement o l\'origen \xc3\xa8tnic d\'un grup immigrant._NEWLINE_D\'altra banda, pot emprar-se per assenyalar la relaci\xc3\xb3 hist\xc3\xb2rica, pol\xc3\xadtica i cultural que existeix entre la col\xc3\xb2nia i les excol\xc3\xb2nies i les nacions que les han colonitzat (metr\xc3\xb2poli colonial). En aquest sentit, alguns casos s\xc3\xb3n el d\'Hispanoam\xc3\xa8rica, incl\xc3\xb2s tamb\xc3\xa9 les Filipines, Guam, Guinea Equatorial, Marianes del Nord i S\xc3\xa0hara Occidental en relaci\xc3\xb3 a Espanya, com tamb\xc3\xa9 el de Brasil i altres pa\xc3\xafsos lus\xc3\xb2fons com Angola, Cap Verd, Guinea Bissau, la regi\xc3\xb3 especial de Macau, Mo\xc3\xa7ambic, S\xc3\xa3o Tom\xc3\xa9 i Pr\xc3\xadncipe i Timor Oriental en relaci\xc3\xb3 a Portugal, el d\'ex col\xc3\xb2nies angleses com els EUA i els pa\xc3\xafsos membres de la Commonwealth pel que fa a Anglaterra, les ex col\xc3\xb2nies franceses com Hait\xc3\xad, part de Canad\xc3\xa0 i altres pa\xc3\xafsos membres de la Francofonia a \xc3\x80sia, \xc3\x80frica i Oceania franc\xc3\xb2fona i Europa (part de B\xc3\xa8lgica, Luxemburg, M\xc3\xb2naco i part de Su\xc3\xafssa), en relaci\xc3\xb3 a Fran\xc3\xa7a, les ex col\xc3\xb2nies holandeses com Surinam o Indon\xc3\xa8sia en relaci\xc3\xb3 als Pa\xc3\xafsos Baixos o les excol\xc3\xb2nies belgues com Burundi, la Rep\xc3\xbablica Democr\xc3\xa0tica del Congo i Ruanda en relaci\xc3\xb3 a B\xc3\xa8lgica._NEWLINE_En l\'actualitat, el seu \xc3\xbas es troba majorment circumscrit als camps de la hist\xc3\xb2ria, la sociologia i les ci\xc3\xa8ncies pol\xc3\xadtiques.\n_START_SECTION_\nA Hispanoam\xc3\xa8rica\n_START_PARAGRAPH_\nL\'expressi\xc3\xb3 madre patria, en castell\xc3\xa0, \xc3\xa9s especialment popular a l\'Am\xc3\xa8rica Llatina per referir-se a Espanya. En el per\xc3\xadode que abasta des de l\'arribada dels espanyols a Am\xc3\xa8rica i les primeres etapes del colonialisme, el terme \xc2\xabmare p\xc3\xa0tria\xc2\xbb es referia a la cultura espanyola de la pen\xc3\xadnsula Ib\xc3\xa8rica. Tot i la independ\xc3\xa8ncia dels pobles a Am\xc3\xa8rica i el dr\xc3\xa0stic canvi de l\'edat mitjana a la societat moderna, el terme segueix sent utilitzat en referir-se a Espanya.'